Հավելված

Համայնքի ավագանու

17.12.2021թ. թիվ 50 որոշման

ԿԱՐԳ

ՀԱՄԱՅՆՔԻ ՂԵԿԱՎԱՐԻ ԵՐԴՄԱՆ ԱՐԱՐՈՂՈՒԹՅԱՆ

1. Նորընտիր համայնքի ղեկավարի երդման արարողության նպատակով՝ համայնքի ղեկավարի ընտրվելուց հետո երրորդ օրացուցային օրը ժամը 13:00-ին հրավիրվում է ավագանու նիստ, որը տեղի է ունենում համայնքի ավագանու նստավայրում:
2. Համայնքի ղեկավարի երդման արարողության նախապատրասման և անցկացման կազմակերպման պատասխանատուն <<Վայքի համայնքապետարանի աշխատակազմ>> համայնքային կառավարչական հիմնարկն է/այսուհետև աշխատակազմ/:
3. Աշխատակազմը ժամը 12:30-ից մինչև 13:00-ն կատարում է ավագանու անդամների գրանցում:
4. Ավագանու նիստը իրավազոր է, եթե նիստին ներկա է առնվազն ավագանու 8 անդամ/օրենքով սահմանված թվաքանակի կեսից ավելին/: Եթե կես ժամվա ընթացքում չի ապահովվում նիստի իրավազորությունը, ապա ավագանու նիստ է գումարվում հաջորդ օրը, ժամը 11:00-ին:
5. Նիստին կարող են ներկա գտնվել ՀՀ տարածքային կառավարման և ենթակառուցվածքների նախարարության ներկայացուցիչներ /համաձայնությամբ/, Վայոց Ձորի մարզպետը/համաձայնությամբ/, հրավիրված այլ անձիք:
6. Նիստը վարողը ընտրված համայնքի ղեկավարին հրավիրում է ամբիոնի մոտ. Ամբիոնին մոտենալուց հետո՝ ընտրված համայնքի ղեկավարն արտասանում է/կարդում է/ երդման տեքստը

**Ստանձնելով Վայք համայնքի ղեկավարի պաշտոնը՝ երդվում եմ.**

**Համայնքի ղեկավարի լիազորություններն իրականացնելիս պահպանել Հայաստանի Հանրապետության Սահմանադրությունը, օրենքները, համայնքի ավագանու որոշումները, ազնվորեն և բարեխղճորեն կատարել համայնքի ղեկավարի լիազորությունները, ծառայել համայնքի բարգավաճմանը, գործել ի բարօրություն համայնքի բնակիչների:**

**Պարտավորվում եմ պաշտպանել համայնքի իրավունքները, օրինական շահերը և սեփականությունը, ուժերիս անմնացորդ նվիրումով սատարել ժողովրդի հավատին, նպաստել նրա նյութական և հոգևոր վերելքին:**

1. Երդումն արտասանելուց հետո հնչում է Հայաստանի Հանրապետության օրհներգը: Համայնքի ղեկավարը ստորագրում է երդման տեքստի տակ, որը ի պահ է հանձնվում համայնքապետարանի աշխատակազմին:
2. Որից հետո համայնքի ղեկավարը զբաղեցնում է նախագահողի տեղը և շարունակում է վարել նիստը:
3. Ողջույնի/շնորհավորանքի/ խոսքով կարող են հանդես գալ հրավիրվածները, ինչպես նաև կարող են հրապարակվել ուղերձներ:
4. Ողջույնի խոսքերից և ուղերձների հրապարակումից հետո համայնքի ղեկավարը հայտարարում է նիստը փակված:

Աշխատակազմի քարտուղար՝ Գ. Մուշկամբարյան